Mobiele spuitgang verminder vermorsing | Landbou
Mobiele spuitgang verminder vermorsing
Die voordeel is dat dit op enige plek op jou plaas gebruik kan word. Die spuitgang het 'n tenk van 650 liter. Die boer hoef dus net die middel met water in die tenk te meng.
'n Petrolenjin van 4,1 kW bied die nodige krag, wat beteken geen elektriese krag is nodig nie. Die eenheid bevat 20 koperspuitstukke aan die kante, onder en bo. 'n Staalpyp in die binnekant keer dat die bees teen die spuitstukke stamp.
Die eenheid is met drie lae rubberverf aan die binnekant geverf vir 'n langer gebruiksduur. 'n Plastiekgordyn aan die voorkant, soos dié wat in slaghuise gebruik word, beperk die vermorsing van vloeistof. Die dipmengsel wat nie op die dier val nie, vloei weer terug na die tenk.